CATALUNYA LOGÍSTICA: La cadena de subministrament:dels aprovisionaments i la logística de producció...\nLa cadena de subministrament:\ndels aprovisionaments i la logística de producció...\nEl control dels sistemes de gestió\ni de les millores ha de realitzar-se de manera sistemàtica i a tots els nivells\nde responsabilitat. A la imatge, interior del complexe La Closa, on el Grup Alimentari Guissona duu a terme processos de transformació càrnia.\nTradicionalment, la logística ha estat ubicada en els extrems de la cadena (centrada en l’aprovisionament i la distribució), mentre que la logística interna, la de fabricació, quedava com un espai intermedi vist sota prismes diferents dins l’organització de l’empresa. Les noves tendències posen de manifest la interrelació de tots els fluxos d’un procés que té al client en els dos extrems: com a generador de la demanda i com a últim graó de la distribució capil·lar, incloent-hi la logística inversa. S’aboca al concepte de cadena de subministrament integrada sota un flux tens, on la fabricació no és una etapa aïllada sinó vinculada a les operacions que s’hi encadenen. El temps de resposta que l’organització sigui capaç de donar entre la identificació de la demanda i l’entrega del producte al client determina la seva competitivitat i eficiència, ja que com menys temps estigui un producte en cada una de les etapes de la cadena logística menys costos se sumaran en el seu valor final.\nAtès que en la majoria de sectors no és possible mantenir estocs a l’espera d’una demanda hipotètica, les empreses tendeixen a basar la seva activitat en una estratègia pull, en la qual el mercat tira de la fabricació i no a la inversa. En conseqüència, s’apunta cap a un procés de producció cada cop més flexible que exigeix del suport de les TIC per fer possible un llançament ràpid del producte i donar resposta immediata a les incidències.\nD’altra banda, des de fa algunes dècades s’han desenvolupat filosofies i tècniques de gestió de la producció dirigides a optimitzar els processos i aprofitar les capacitats de les instal·lacions. Algunes de les més representatives serien el «just a temps» i la teoria de les restriccions (theory of constraints o TOC), enfocada a identificar els colls d’ampolla dels processos de producció per tal d’aprofitar al màxim les capacitats reals de la fàbrica i millorar els punts febles detectats. Aquestes filosofies cerquen l’eficiència i efectivitat de l’activitat productiva, disminuint els temps dels cicles productius, evitant les seves interrupcions i facilitant la disposició adequada de recursos que la garanteixin.\nLa incorporació de sistemes robotitzats en els processos logístics interns han facilitat la interrelació de tots els fluxos del procés de producció.\nEn un marc en què cal personalitzar el producte d’acord amb les necessitats finals del client, el procés productiu es centra en trobar el màxim equilibri entre la previsió de les necessitats i les capacitats de la fàbrica en un moment marcat per la disminució del cicle de vida del producte i l’obertura de mercats. Aquest plantejament exigeix una anàlisi molt acurada del producte, una flexibilitat en el disseny, una anàlisi de proveïdors i de competidors, i una producció adaptable constantment tant en volum com en el canvi de productes que s’han de fabricar. Conseqüentment, és necessari comptar amb dades sobre les previsions de consum de cada producte perquè aquestes afecten els aprovisionaments, el programa de fabricació, les existències, la distribució, etc. Resulta imprescindible compartir informació entre totes les àrees implicades per buscar l’equilibri adequat, com ho és també l’aplicació de tècniques d’aplaçament per tal de facilitar l’adequació de la producció a la demanda real al final del procés, o bé fer ús d’eines estadístiques que permetin estimar la demanda futura i corregir sobre la marxa la fabricació. Les eines de previsió de vendes o forecast possibiliten fer un pronòstic de la demanda que es tindrà d’un producte en un espai de temps determinat.\nD’altra banda, les compres i els aprovisionaments també s’enfoquen cap a la reducció de costos i la millora del servei intern. Així, es tendeix a concentrar proveïdors per augmentar el poder de negociació, sempre amb alternatives que evitin la dependència, i s’estableixen formes concretes de subministrament i estratègies de millora contínua. Per reduir els costos del procés d’aprovisionaments es busca retallar inventaris i volum dels lots, mentre que augmenten les freqüències d’entrega. Es fa una avaluació continuada dels proveïdors i s’optimitzen costos conjuntament, cercant millores en l’embalatge, les manipulacions, l’ús de les tecnologies B2B, l’estandardització del sistemes d’informació i, sobretot, amb una visibilitat màxima del proveïdor pel que fa a l’inventari, l’estat de les comandes i els enviaments.\nLa sincronització de les entregues entre proveïdors per a reduir inventaris tensa la cadena de valor des que el proveïdor rep la planificació de la producció, fabrica els components i envia els materials d’acord amb l’MRP del fabricant. Arribats a planta, els aprovisionaments pràcticament no s’emmagatzemen sinó que es gestionen en una àrea prèvia a les línies de fabricació, tasca que es tendeix a deixar en mans del proveïdor o d’un operador logístic. Els components no resten massa hores esperant a passar a la línia segons el detall del pla de producció. Al mateix temps, producció, proveïdor extern i operador logístic són vinculats per un sistema d’informació compartit que especifica la següent necessitat de materials, imprescindible per tensar les activitats encadenades, mantenir un flux continu i, finalment, reduir els terminis d’entrega en el concepte lean production.\nEines informàtiques per a la gestió de processos\nEls nous programes informàtics ofereixen possibilitats d’adequació de la línia de producció als processos de l’empresa, conjuminant les funcions logístiques amb la gestió corporativa i les capacitats de les instal·lacions. Així, processos d’informació i de fabricació poden anar de la mà, de manera que el control de la producció accedeixi automàticament als canvis en les planificacions i s’evitin errades o fins i tot l’aturada del procés productiu. Hi ha mòduls específics per a la gestió d’aprovisionaments en els grans sistemes de gestió corporativa del tipus ERP (enterprise resource planning), que doten de més eficiència aspectes com la gestió de proveïdors, el cicle de vida del producte o la integració de la producció. També una eina com MES (manufacturing execution systems) permet la connexió entre els diferents nivells d’automatització de la planta de producció, o els coneguts MRP (manufacturing resources planning), que incorporen sistemes de planificació avançada. L’MRP s’associa al programa mestre de producció i defineix les necessitats de materials per a cada cicle de producció previst, considerant els temps de subministrament del proveïdor.\nLes TIC aporten eines enfocades al lean production: gestió visual de la planta, captura de dades en planta, identificació dels costos reals de fabricació i identificació de minvaments, informació de les ràtios de productivitat, etc. A això s’hi sumen metodologies concretes com l’SMED (single minute exchange of die), tècniques d’ajustament de les màquines que permeten reduir els temps de preparació per fabricar peces distintes quan encara operen un altre lot. També trobem la filosofia kaizen i el mètode japonès de les 5S, que s’orienta a l’organització de les plantes de producció en el sentit que l’ordre i la neteja milloren la productivitat i augmenten la seguretat en el treball, eliminant també els costos derivats. Respecte a la gestió de manteniment, la filosofia TPM (total productive maintenance) permet fer tasques de manteniment mentre les màquines operen.\nPer últim, el control dels sistemes de gestió i de les millores ha de realitzar-se de manera sistemàtica i a tots els nivells de responsabilitat. És precís comptar amb indicadors senzills per al control de la productivitat i la detecció d’ineficiències, sistemes visuals per al seguiment de la planta, fonts d’informació i tractament d’aquesta correctament definits; establir el tipus d’informació que s’ha de gestionar per cada nivell de la planta; definir els procediments de treball per a la gestió i el control; periodicitat de reunions per establir plans d’acció per a la millora i el seu seguiment.


El sistema universitari català. Serra Húnter Programme. Generalitat de Catalunya\nInici > El sistema universitari català\nEl sistema universitari català disposa de 12 universitats –set de públiques, una de virtual i quatre de privades–, que ofereixen un ampli ventall de titulacions en àmbits de reconeguda excel·lència com l'arquitectura, el disseny, la biomedicina, la física, la química, les matemàtiques o l'economia, entre d'altres. A banda de la dedicació a la formació i la docència, les universitats de Catalunya són reconegudes internacionalment per l'activitat de recerca i tenen un paper destacat en innovació i transferència de coneixements.\nLes universitats catalanes ocupen les primeres posicions de l'Estat espanyol en els rànquings de Xangai (ARWU 2016), Times Higher Education absolut (THE 2016-17) i Times Higher Education 150 under 50 (universitats de menys de 50 anys, 2017). A l'ARWU 2016, 5 universitats públiques catalanes apareixen entre les 500 millors del món. Al THE 2016-17, 5 universitats públiques catalanes se situen entre les 500 primeres del món. Al THE 2017 150 under 50, 4 universitats públiques catalanes figuren entre les 150 millors del món de menys de 50 anys.\nEl sistema universitari català té qualitat per competir i cooperar internacionalment en una estratègia clara d'esdevenir el nucli preeminent d'educació superior al sud d'Europa, i contribuir així a fer de Catalunya un pol de coneixement de primera magnitud (amb un 0.1% de la població mundial, Catalunya ja produeix un 1% de les publicacions científiques del món). En aquest sentit, destaquen les iniciatives per a la projecció i l'atracció de projectes internacionals per a les universitats catalanes. Tot això des de la important base d'internacionalització ja existent en el sistema: un 50% de les publicacions científiques indexades per les universitats públiques catalanes es realitzen amb col·laboració internacional, un 35% d'estudiants internacionals de màster i més de 33 màsters impartits en col·laboració amb universitats estrangeres, entre altres indicadors.\nEn termes de professorat, les universitats catalanes se situen en una ràtio de 10 estudiants per professor, lleugerament millor que la mitjana de l'OCDE (1 a 15).\nActualment, es treballa per tal de posar les bases de la sostenibilitat del sistema universitari català, així com per garantir-ne un creixement harmònic, en què es prima la qualitat, raó per la qual s'han pres accions decidides que apunten cap a un nou model de professorat. El Pla Serra Húnter és un dels instruments per aprofundir en aquests canvis que asseguren la millora de la qualitat acadèmica de les universitats.\nDimensió del sistema universitari públic català\nSituació a 1/1/2015\nPDI contractat permanent\nAltres professors temporals (ajudants, visitants...)\nProfessors associats (efectius)\nTotal PDI + professors associats


LLIBERTAT D’EXPRESSIÓ I DRET DE REUNIÓ I ASSOCIACIÓ PACÍFICA. Instruments i mecanismes internacionals de protecció - IDHC\nDret d'associació i de reunió pacífica Dret a la llibertat d'expressió\nL'IDHC i IRÍDIA – Centre per la Defensa dels Drets Humans imparteixen aquesta sessió formativa amb la finalitat d'aprofundir en l'abast i contingut del dret a la lliberta d'expressió i el dret de reunió i associació, des d'una òptica jurídica. Seguint les guies pràctiques sobre mecanismes i estàndards internacionals de la llibertat d'expressió i el dret a la reunió pacifica i manifestació es farà un repàs normatiu i s'estudiaran els mecanismes i instruments de defensa d'aquests drets en els diferents sistemes internacionals de protecció. Per entrar posteriorment, mitjançant el treball de casos pràctics i dinàmiques grupals, en la pràctica jurídica en defensa d'aquests drets.\nMembres de l’advocacia\nKARLOS CASTILLA, responsable de recerca a l'IDHC. Doctor en Dret per la Universitat Pompeu Fabra, professor associat de Dret Constitucional de la Universitat de Barcelona, especialitzat en Dret Internacional dels Drets Humans, Dret Constitucional i Migracions.\nLAURA MEDINA FERRERAS, advocada, membre de l’àrea de dret a la protesta del Centre IRDIA per la Defensa dels Drets Humans.\nSÒNIA OLIVELLA SALUDES, advocada penalista, especialitzada en drets humans i dret penal internacional. Coordinadora de l'àrea de drets de les persones detingudes del Centre IRIDIA per la Defensa dels Drets Humans.


Mini Hotel Ibragimova Moscou Rússia - Ofertes d'hotels amb els MILLORS DESCOMPTES EN LÍNIA\nPokrovka Ulitsa 31 App 51, Basmanny, Moscou, Rússia, 105062 - Veure al mapa\nBolshoi Theatre Store - A 2.0 km de l'allotjament\nMini Hotel Ibragimova, ubicat a Basmanny, Moscou, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Mini Hotel Ibragimova asseguren una estada plaentera als seus clients. Els clients de l'hotel poden gaudir de magatzem d'equipatge, transport hotel/aeroport, habitació familiar, ascensor, servei de llançadora.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, escriptori, aparell de televisió, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Mini Hotel Ibragimova és una elecció inteligents per a viatgers a Moscou, i ofereix una estada relaxant i sense molèsties.


Detinguda l’exdirectora de presons de Mèxic per la fugida del Chapo | Internacional | EL PAÍS Catalunya\nLa fugida del Chapo Guzmán\nDetinguda l’exdirectora de presons de Mèxic per la fugida del Chapo\nCelina Oseguera Parra ha estat arrestada amb 12 servidors públics més\nMèxic 19 SET 2015 - 10:26\tCEST\nImatge del túnel per on va fugir Joaquín Guzmán.\nLa Procuradoria General de la República (PGR; Fiscalia) va anunciar aquest divendres la detenció de 13 servidors públics relacionats amb la fugida de Joaquín el Chapo Guzmán del penal d'Almoloya. Entre els detinguts, acusats del delicte d'evasió, hi ha Celina Oseguera Parra, l'excoordinadora de presons del Govern federal, i Valentín Cárdenas Lerma, exdirector de la presó de la qual va fugir el capo del càrtel de Sinaloa per un túnel el passat 11 de juliol. 23 persones són a la presó arran de la fugida, que va deixar en ridícul l'Estat mexicà\nJoaquín el Chapo Guzmán és un home que causa desgràcies. El seu destí no s'havia creuat amb el de Celina Oseguera el 1993. Aquell any, després d'haver estat capturat a Guatemala, el capo va ser reclòs al penal de Puente Grande, a l'Estat de Jalisco. Oseguera dirigia llavors l'altra gran presó d'alta seguretat de Mèxic: la d'Almoloya, situada a l'Estat de Mèxic. Tenia sota el seu càrrec, que es va allargar fins al 1996, més de 500 reus d'alta perillositat. El juliol del 2014, el secretari Miguel Ángel Osorio la va tornar a la primera fila de la política de seguretat. La va nomenar coordinadora dels Centres Federals de Readaptació Social. La segona fugida del Chapo va fer miques la trajectòria de 27 anys d'una especialista en el sistema de presons. Aquest divendres va ser posada a la disposició d'un jutge en una presó federal.\nValentín Cárdenas Lerma, exdirector del penal, ja havia estat detingut per les autoritats poc després de la fugida del Chapo. S'havia defensat davant de membres de la Subprocuradoria Especialitzada en Investigació de Delinqüència Organitzada (SEIDO), assegurant que no era còmplice del narcotraficant. Cárdenas, psicòleg de professió, només va estar 10 mesos al capdavant del penal més important de Mèxic. Hi va arribar el 16 de setembre del 2013, quan la seva antecessora, Marisa Quintanilla, va ser destituïda per haver permès que es dugués a terme un ball de música en un costat de la presó. L'àgape, celebrada amb l'excusa de les festes del 15 de setembre, va ser pagada pel líder dels Zetas. Abans que es fes càrrec de l'Altiplà, Cárdenas va dirigir el penal número vuit, situat a Guasave, Sinaloa.\nDes d'aquest divendres, Cárdenas serà hoste del centre que va encapçalar breument, igual que 10 homes més arrestats avui, els noms dels quals no es van fer públics. Celina Oseguera i una altra dona han estat enviades al penal de Tepic, Nayarit (a l'oest de Mèxic).\nDies després de la segona fugida de Guzmán les autoritats van detenir més de 30 persones, entre les quals hi havia custodis i altres elements de l'aparell de seguretat, perquè declaressin davant la SEIDO. Deu d'ells ja han estat enviats a presó. La Fiscalia ha assenyalat en un comunicat que “continuarà amb les investigacions d'aquests fets”.\nEl 2001, després de la fugida del Chapo de Puente Grande, es va detenir més de 70 persones, entre les quals hi havia Leonardo Beltrán Santana, exdirector de la presó, que va estar reclòs nou anys i va ser alliberat el 2010 per bona conducta. 14 anys després d'aquella primera fugida, només quatre detinguts continuen empresonats: tres subdirectors i el presoner que va empènyer el carret de bugaderia que va portar el capo a la seva anhelada llibertat.


El tanatori d’Àltima a Terrassa, a punt d’obrir portes | Asfuncat\nTerrassa, 16 de juliol de 2018.– Les obres del tanatori d’Àltima a Terrassa es troben a la fase final i, segons el termini previst, es preveu que el centre ja es pugui inaugurar a principis de setembre. L’equipament serà el primer que l’empresa funerària construeix al Vallès Occidental, en un solar de més de cinc mil metres quadrats, amb façana a tres carrers, a l’avinguda del Vallès, 742 (al polígon industrial de Can Petit).\nJa estan finalitzades les obres de construcció i s’estan ultimant els treballs de mobiliari, decoració i jardineria exterior de l’equipament, que es preveu que s’inauguri a principis setembre\nEl primer tanatori d’Àltima al Vallès Occidental comptarà amb tres sales de vetlla independents, oratori i oficines d’atenció a les famílies\nLa instal·lació ha rebut avui la visita del bisbe de Terrassa, Mons. Josep Àngel Saiz Meneses, i de diversos representants del sector funerari de Catalunya\nActualment, Àltima està ultimant els treballs interiors d’instal·lació de mobiliari i decoració, així com de jardineria exterior, que finalitzaran el setembre. Per conèixer l’evolució de la construcció del nou centre, avui s’hi ha dut a terme una visita amb la presència del bisbe de Terrassa, Mons. Josep Àngel Saiz Meneses, que ha beneït l’espai, i de diversos representants del sector funerari de Catalunya.\nEl nou tanatori d’Àltima, que compta amb una inversió global de 3,3 milions d’euros, tindrà tres sales de vetlla amb accés independent cadascuna, un oratori multiconfessional –preparat per acollir cerimònies religioses i laiques- amb capacitat per a 160 persones assegudes, oficines de tramitació i atenció a les famílies, una zona d’exposició de flors i una altra de descans o vending. També disposarà de 113 places d’aparcament gratuït per als usuaris del recinte. En la construcció de l’equipament, obra de Batlle&Roig Arquitectes, s’han tingut en compte criteris respectuosos amb el medi ambient i l’estalvi energètic. A través d’aquest nou centre, Àltima prestarà servei des de Terrassa a qualsevol persona –amb o sense assegurança de defunció- que en sol·liciti els serveis.Per la seva ubicació, el tanatori també oferirà servei als residents de les poblacions properes, com Matadepera i Viladecavalls, que ho requereixin. Àltima ha dut a terme aquest nou projecte en associació amb Funerària Montserrat Truyols, molt arrelada a la zona.


Simona Levi treu punta als processos participatius en el Mercat\nSimona Levi treu punta als processos participatius\nFESTIVAL D'ESTIU DE BCN\nL'activista i directora treatral estrena una nova versió de 'Realitats avançades' al Mercat de les Flors\nBarcelona 08 de de juliol del 2018. 19:34\nDesprés de denunciar la corrupció del sistema amb ‘Fes-te banquer. Targetes Black: tot allò que et van voler amagar’ Simona Levi torna a l’atac. Aquesta vegada la inquieta activista fundadora de la plataforma Xnet posa la lupa en la participació. La pedra angular de la Democràcia és posada en dubte a ‘Realitats avançades 2. Enlluernats per la democràcia’, versió renovada i remodelada del muntatge estrenat fa 10 anys. La sala Ovidi Montllor del Mercat de les Flors acull aquesta proposta del 9 a l’11 de juliol.\nEl col·lectiu Conservas recupera l’espectacle que utilitzava un dispositiu escènic basat en la participació del públic en una sèrie de votacions. “Llavors aquella era una reivindicació de la societat civil organitzada i activa. Reivindicàvem el dret a la participació real en la vida política”, recorda Levi, responsable de la dramatúrgia i la direcció. Ara, el problema és un altre: “Avui ens venen participació com xurros”, fa broma aquesta defensora d’un “teatre funcional”, útil per reforçar el paper de la societat civil.\nL’espectacle està ple d’humor i reflecteix l’absurd de la mateixa realitat. “En aquesta nova versió hi incorporem al·lusions a polítics més joves com Pablo Iglesias, Albert Rivera, Xavier Domènech, grans capitostos de la participació, al costat de Saddam Hussein i Kim Jong-un, elegits aquests pel 100% del seu poble”.\nCantet sotmet les xarxes socials a examen\nJoyce DiDonato, exuberància barroca al Palau de la Música\nEl 50% del material és el mateix que en la primera versió de 'Realitats avançades' però l’enfocament varia. “Fa 10 anys el tema principal era la propietat, ara ho és la participació”. Transparència i participació són dues reivindicacions històriques d’activistes com Levi. Per a ella, el principal problema està en el següent:“Democràcia no vol dir que tots hàgim d’estar d’acord, viol dir assolir aquest difícil equilibri que permet conviure en el desacord. Però els nostres polítics i també els moviments socials tendeixen a tenir una visió distorsionada: l’objectiu és que tots pensem igual”\n¿Com són els processos participatius? ¿Serveixen a la societat? La creadora intenta aclarir-ho mitjançant una curiosa conferència-performance capitanejada per Judit Saula i Elies Barberà , en la qual votar és part del joc. “Ara mateix un dels candidats a l’alcaldia de Barcelona té en el top de temes que preocupen la ciutadania les caques de gos als carrers. No sembla que les reivindicacions de fa 10 anys sobre participació s’hagin entès”, lamenta la creadora indignada amb la capacitat del sistema per fagocitar qualsevol reivindicació. La seva idea és que el muntatge pugui acompanyar el cicle electoral de municipals i europees en el qual “si la participació no ho canvia, es parlarà més de la caca de gos que de problemes greus com la gentrificació”.


Decomissen quinze tones d’alzines d’una tala no autoritzada a Bunyola\nEls agents de Medi Ambient han constatat la tala de gairebé 1.800 arbres\nAquesta setmana els agents de medi ambient de les Illes Balears han decomissat 15.140 quilograms d’alzines provinents d’una tala no autoritzada en una finca de Bunyola, on ja s’havien constatat anteriorment altres accions similars que havien estat sancionades, tot i que en aquesta ocasió els fets s’han produït en una parcel·la diferent.\nEn la inspecció a la finca, els agents de medi ambient han trobat els peus de 1.797 alzines tallades d’entre 15 i 40 centímetres de radi de soca i un nombre encara indeterminat de radi inferior.\nEs tracta, per tant, d’un pràctica reincident de l’empresa responsable que els agents de medi ambient continuen investigant i per la qual, en aquest cas, ja s’han aixecat diverses actes de denúncia i decomís.\nLa zona on s’ha produït la tala no autoritzada està classificada com a zona d’especial protecció per a les aus (ZEPA) i zona d’especial conservació (ZEC), i forma part del Paratge Natural de la Serra de Tramuntana com a zona d’ús limitat pel Pla d’Ordenació de Recursos Naturals (PORN).\nNotícies relacionadesBunyolaTala alzines\n28 autobusos escolars de 76 controlats presentaren irregularitats\nEl Servei de Salut condemna enèrgicament l’agressió a una metgessa i a una infermera\nCrema l’habitatge d’una dona que anava a ser desnonada a Bunyola\nUn rescat de quasi 5 hores a Sa Gúbia, a Bunyola\nDetingut el propietari d’un restaurant de Bunyola per un delicte contra el dret dels treballadors\nValldemossa, Esporles i Bunyola, els municipis amb major renda bruta


Sortida dels Rodamons a la platja\nEls Rodamons van rodar cap a la platja!\nVa ser un dia realment agradable i el seu educador Àngel ens ho ha volgut explicar a t@ts amb unes fotos ben maques.\n“Hola Tricicleros, com prova la primavera?\nEl cap de setmana passat 23 i 24 de maig el grup de mitjans-grans dels Rodamons vam fer la nostra ja tradicional “Acampada de cap de setmana”. Aquest cop, vam anar al càmping més antic d’Espanya, el “Càmping Masnou”, situat al poble d’El Masnou, a la comarca del Maresme.\nEn aquests dos dies vam compartir moments únics envoltats dels nostres amics/amigues, tot fent gimcanes de descoberta del poble, jocs cooperatius a la platja i a la piscina del càmping, a més de l’esperat joc de nit a la mateixa platja, conegut com “l’assassí de Puerto Urraco”.\nPerò no tot era jugar, ja que com Rodamons que som, també ens vam muntar les nostres pròpies tendes de campanya ¡! havíem que fer tasques d’indentendecia i de neteja ( plats, olles, etc.. ), ja que un lloc cuidat, és un lloc millor!\nEn definitiva, ens ho vam passar molt bé, i esperem poder repetir a l’estiu!”\nCoordinador Seccions Petits i Mitjans


Alejandro i Pasqual s'enfronten per un lloc en la final del Campionat Sant Pere del Puig - PilotaViu\nDimecres, 28.2.2018 16:15h Participa\nAlejandro de Paterna al frontó del Puig\nEl divendres 2 de març a les 20.30 h, al frontó del Puig, es jugarà la primera semifinal del XV Campionat de Sant Pere 2018 en la seua màxima categoria a la modalitat del 5 i mig.\nEnfrontarà al primer cap de sèrie, Alejandro de Paterna i a Pasqual de La Pobla que ve d'eliminar a Adrián de Museros i que es troba en un bon moment de forma.\nNivell màxim per a una semifinal espectacular amb entrada gratuïta i obsequi d'un refresc per a tot el públic assistent.\nLa Penya Pilotaris Amics del Frontó del Puig afirma que continua treballant i millorant, i això es reflecteix en els 20 espònsors que han aconseguit el 2018, una xifra rècord després dels 15 de l'any passat.\nAmb mitjans totalment propis, molt de treball i el suport dels 241 socis actuals, el club fa tot el possible per millorar el frontó valencià dins de les seues possibilitats.


Els fogons del pare: BACALLÀ AMB CROSTA\nPer a quatre persones ens caldran quatre talls de bacallà, dues patates, dos tomàquets, una ceba, julivert, farina de galeta, salsa maionesa, vi blanc sec, oli, sal i pebre.\nDessalem el bacallà tenint-lo en remull durant 60 hores, canviant l'aigua dues vegades al dia. L'assequem amb paper de cuina.\nPelem les patates i les tallem a llesques de gairebé un centímetre de gruix. Pelem la ceba i la tallem a juliana gruixuda. Rentem sota l'aigua de l'aixeta els tomàquets i els tallem també a llesques.\nFregim les patates en una paella amb oli abundant fins que comencin a canviar de color. Les deixem damunt de paper de cuina per tal de què absorbeixi l'excés d'oli.\nCobrim la part de la carn del bacallà amb una capa de salsa maionesa i l'empolsinem amb la farina de galeta.\nPosem una tassa de vi blanc en una platera per anar al forn. Hi col·loquem primer les patates, després els tomàquets i la ceba, salpebrem, finalment hi posem el bacallà. Ho enfornem durant un quart d'hora, moment en el què ho gratinem fins que la crosta quedi daurada.\nServim amb julivert trinxat per damunt.\nAmb aquest temps de cocció la ceba queda mig cuita, perd la fortor i es nota el cruixent en boca. Si hom preferís la ceba ben feta, aleshores ho tenim al forn durant uns minuts sense el bacallà que l'incorporarem una mica més tard.\nLa Cuina de l'Olga 19 de juny de 2018 a les 23:27\nUn plat de Festa Major! Que booooo!\nEl pare 20 de juny de 2018 a les 11:51\nEl bacallà sempre fa festa.\nExiste Sempre Um Lugar 22 de juny de 2018 a les 17:16\nBoa tarde, Portugal é o maior consumidor do mundo de bacalhau, não é de admirar, que existe mais de uma centena diferente de cozinhar o mesmo, mas como este que apresenta não conheço, assim, registei a sugestão para mais tarde saborear, gosto de bacalhau cozinhado de todas as maneiras.\nEl pare 22 de juny de 2018 a les 20:27\nA Catalunya el bacallà és també molt apreciat, fins al punt que hi han botigues exclusives, les bacallaneries.\nEn els meus viatges a Portugal no deixo mai de tastar un plat diferent de bacallà.\nCuina Cinc 28 de juny de 2018 a les 23:07\nAquest bacallà l'agradaria molt veure'l a Antonio Sampietro.\nMira el seu Instagram t'agradarà i segur que compartiria el teu.\nUn plat, com dieu, que sempre fa festa!\nEl pare 1 de juliol de 2018 a les 8:32\nPel que veig és tot un expert en bacallà.


Assegurança de vida individual – Banco Santander\nPla d'estalvi AIELT 85\nVencimiento seguro de prima única\nRendes Vitalícies RAV 101\nUna assegurança de vida individual per a aquells que volen augmentar la capacitat dels seus estalvis, alhora que en gaudeixen.\nAportació única inicial d'entre 20.000 € i 1,5 M €.\nRenda garantida periòdica vitalícia.\nPagaments semestrals extraordinaris per dividends.\nUna assegurança de vida individual que garanteix rendes vitalícies\nL'assegurança RAV Santander Flexible és una assegurança de vida individual per a persones d'entre 65 i 80 anys que garanteix una renda constant vitalícia i un capital de defunció. Part de l'aportació única inicial es destina a una cartera d'inversió no garantida, que generarà pagaments extraordinaris1.\nCom funciona l'assegurança RAV Santander Flexible?\n65% DEL CAPITAL INICIAL ES DESTINA A UNA CARTERA RENDA SEGURA\nEl 65% de la prima inicial aportada es destinarà a una assegurança de rendes a través de la qual Santander Seguros y Reaseguros, SA et pagarà una renda garantida periòdica i vitalícia.\n35% DEL CAPITAL ES DESTINA A UNA CARTERA D'INVERSIÓ\nEl 35% de la prima inicial aportada es destina a una cartera d'inversió no garantida que replica l'índex Euro Stoxx 50 Price Eur2 i els dividends de la qual generaran pagaments extraordinaris semestrals1.\nLIQUIDITAT TOTAL DES DEL PRIMER DIA\nDes del primer moment podràs rescatar la pòlissa de manera total. El valor de rescat dependrà del moment de la vida de la pòlissa i de l'evolució de la cartera d'inversió, per la qual cosa el valor rescatat podria ser inferior a la prima aportada inicialment. En cas de rescat, hauràs de regularitzar la part no tributada de les rendes de què haguessis gaudit fins a aquell moment.\nTranscorreguts dos anys des de la contractació, es podrà rescatar el 100% de la cartera d'inversió. A més, hi ha finestres habilitades per incrementar la renda assegurada un cop l'any amb càrrec a aquesta cartera.\nPRESTACIÓ PER DEFUNCIÓ\nEn cas de defunció, els beneficiaris de la pòlissa rebran un capital que dependrà dels anys transcorreguts des de la contractació i de l'evolució de la cartera d'inversió. El conjunt de la quantitat rebuda podria ser inferior a la prima inicial aportada.\nAUGMENT DE LA RENDA\nTranscorreguts dos anys des de la contractació es podrà sol·licitar una vegada a l'any un augment de la renda amb càrrec a la Cartera Inversió.\nCom contractar aquesta assegurança de vida individual de Santander?\nSi vols més informació sobre l'assegurança RAV Santander Flexible i com contractar-la, apropa't a qualsevol oficina de Banco Santander o contacta amb el teu Gestor de Santander Personal.\nSantander Mediación Operador de Banca-Seguros Vinculado, SA proposa, a través de la seva xarxa de distribució BANCO SANTANDER, SA, l'assegurança RAV Santander Flexible. La companyia que cobreix els riscos contractats és Santander Seguros y Reaseguros, Compañía Aseguradora, SA.\n1. Pagaments extraordinaris semestrals: varien en funció dels dividends de l'índex Euro Stoxx 50; no són constants i podrien ser 0.\n2. L'objectiu de la cartera d'inversió consisteix a replicar l'índex Euro Stoxx 50 Price Eur (codi SX5E), amb una desviació màxima respecte de l'índex del 5% anual. La rendibilitat de la cartera i la de l'índex podrien no ser similars ja que hi ha factors com les comissions i despeses suportades que poden afectar la capacitat de la cartera per seguir el comportament de l'índex.\nMés informació en www.santanderseguros.es\nSi vols més informació, acosta't a qualsevol de les nostres oficines.\nCom funciona la prestació per defunció en aquesta assegurança de vida individual?\nEn cas de defunció, hi ha una prestació de defunció que rebran els beneficiaris de la pòlissa. El capital que rebran per aquesta prestació dependrà dels anys transcorreguts des de la contractació i de l'evolució de la cartera d'inversió:\nCARTERA RENDA SEGURA\n(% sobre la prima de la Cartera Renda Segura)\n(% del valor de la Cartera Inversió)\nCom que el percentatge rebut del capital destinat a la Cartera Inversió depèn de l'evolució d'aquesta i per a la Cartera Renda Segura s'apliquen percentatges decreixents, la quantitat rebuda pel beneficiari podria ser menor que l'aportada en la prima inicial.\nQuin percentatge del capital he de tributar?\nDe la renda que percebi, només un percentatge tributarà en l'IRPF, en funció de l'edat que tinguis en el moment de la contractació1. Aquest percentatge romandrà invariable durant tota la vida del producte2.\nEdat de l'assegurat\n% Renda exempta de tributació\n% Renda a tributar\n% De retenció productes estalvi\nRetenció aplicable a la renda\nMés de 70 anys\nCom tributen els pagaments extraordinaris?\nEls pagaments extraordinaris generats per la Cartera Inversió tributen com a rendiment de capital mobiliari.\nCom tributen els augments de la Cartera Renda Segura generats per la Cartera Inversió?\nLes plusvàlues generades en la Cartera Inversió destinades a incrementar la renda tributaran com a rendiment de capital mobiliari i es podran periodificar durant els deu anys posteriors a la seva generació.\nCom tributa la prestació per defunció?\nLa prestació per defunció tributarà en l'impost de successions i donacions.\nSegons la fiscalitat vigent l'1 juliol del 2021.\n1. La tributació efectiva en l'IRPF dependrà de les circumstàncies personals, de l'import de la renda vitalícia percebuda anualment i de la resta dels rendiments (RCM) que s'integrin en la base imposable de l'estalvi del prenedor.\n2. Excepte a Navarra, on el percentatge s'ajustarà segons l'edat.\nIcon / check Created with Sketch. Aportació única inicial d'entre 20.000 € i 1,5 M €.\nIcon / check Created with Sketch. Renda garantida periòdica vitalícia.\nIcon / check Created with Sketch. Pagaments semestrals extraordinaris per dividends.\nMés detalls del Segur RAV Santander Flexible (pdf 176 KB)\nNo esperis per començar a estalviar per a la teva jubilació. Informa’t sobre els plans de previsió per fer-ho avui de manera fàcil i flexible.\nEstalvia per al futur dels teus fills i guanya la tranquil·litat de saber que la seva educació i el seu futur estan protegits.


Webderenting, la teva web a mida finançada en 48 còmodes quotes | Web de Renting\nEstàs pensant a fer una web pel teu negoci i creus que no tu pots permetre econòmicament?\nAlterego t’ofereix una forma de pagament còmode i flexible per tenir una web professional, optimitzada i moderna. El web de rènting és una web, generada amb el nostre gestor de contingut propi (Fènix), totalment a mida a les teves necessitats. Web corporativa, botiga online, web catàleg, etc.\nEncara tens dubtes? Mira les característiques de les pàgines web:\nEl disseny del teu web serà totalment personalitzat amb la teva imatge corporativa i el teu logo, recollint l’essència del teu negoci. Un equip de professionals s’encarregaran d’assessorar-te i guiar-te en els primers passos del projecte web.\nLa pàgina web serà dissenyada a la mida a partir de les teves necessitats i de les teves idees, per oferir-te un disseny web òptim, modern i maximitzant la usabilitat perquè els teus usuaris tinguin una bona experiència al teu web.\nTots els nostres dissenys webs estan adaptats en tots els suports: ordinador, tablets i mòbils. A més, ara també podràs aplicar la nova tecnologia de disseny progressive, molt més ràpida i ideal per les noves tendències mòbils.\nEl nostre gestor et permet tenir tants idiomes com necessitis. Gaudeix d’un web multiidioma, només hauràs d’entrar el contingut que desitgis en els diferents idiomes que escolleixis.\nIntegra una àrea privada pels teus usuaris webs. Els teus usuaris disposen d’un espai privat on puguin veure informació o descarregar continguts específics de la pàgina web.\nDisposa de diferents formularis de contacte, defineix els camps que ha de tenir els formularis per obtenir les dades necessàries per a cada situació: formulari de contacte, sol·licitud de pressupost, sol·licitud de lloc de treball, etc.\nPosa galeries d’imatges i vídeos des de Youtube o Vimeo per oferir contingut audiovisual als teus usuaris.\nIncorpora els enllaços a la pàgina web que siguin necessaris per tenir una bona navegació dins del teu web, per donar més informació als usuaris o per generar trànsit al web.\nPuja documents adjunts amb pdf amb informacions addicionals perquè l’usuari els pugui descarregar des de la pàgina web.\nAfegeix un calendari a la pàgina web per indicar les pròximes activitats de la teva empresa, perquè els usuaris estiguin informats. També pots integrar el teu calendari amb Google Calendar.\nSitua el teu negoci amb un mapa de Google, per informar els usuaris de la teva localització i potenciar els contactes locals.\nPublica contingut per informar els usuaris i generar tràfic al web. Poden ser notícies, novetats de la teva empresa, articles d'interès, etc.\nPosa un formulari de Newsletter que compleixi amb la nova normativa RGPD i oblida't de problemes. El nostre gestor integra la teva web amb les llistes de Mailchimp perquè puguis gestionar correctament l’e-mail màrqueting.\nComparteix les opinions dels teus clients al teu web per generar confiança i obtenir més contactes i/o vendes.\nPlantilles d’email. Configura respostes automàtiques per mail quan als usuaris fan algun tipus d’accions com: enviar un formulari, una compra, etc.\nIntegra el xat de whatsapp per comunicar-te més fàcilment amb els teus usuaris a través de l’aplicació mòbil o web.\nInclou el preu del transport a la pàgina web i ofereix als usuaris la possibilitat de rebre còmodament a casa els teus productes. Pots configurar diferents preus per zones i/o disposar de transport gratuït.\nAplica ofertes i descomptes als productes que desitgis pel temps que vulguis i fidelitza els teus clients habituals.\nFacilita als usuaris la vinculació entre els productes de la teva botiga online per incentivar la venda creuada. Escull els productes que creguis que poden interessar a l’usuari segons el producte que el client escull.\nControla en tot moment els usuaris registrats, podràs recuperar les contrasenyes si un usuari no se'n recorda, etc.\nGESTIÓ DE COMANDES/RESERVES\nSupervisa en tot moment les comandes i els seus estats: pendent de pagament, pagat, enviat, etc.\nGESTIÓ DE PRODUCTES I/O SERVEIS\nGestiona els teus productes i/o serveis. Podràs posar variacions d’un mateix producte com diferents talles, colors, etc. A més, el sistema et permetrà controlar l’estoc dels teus productes en tot moment.\nFILTRES DE COMPRA\nConfigura filtres per facilitar la compra: mides, formes, acabats, etc.\nAplica modals d’ajuda perquè els usuaris tinguin una guia en els passos i l’abandonament de la cistella de la compra no sigui tan alt.\nDisposa del procés de pagament en una sola pàgina, ajuda als clients a no haver de fer un procés de pagament llarg i feixuc.\nPer ajudar en el posicionament orgànic del web podràs posar els atributs ALTS a les teves imatges.\nMETA TÍTOLS I META DESCRIPCIONS\nMillora el teu posicionament orgànic posant els meta títols i les meta descripcions de les pàgines fent un bon ús de les paraules clau.\nFeu un bon ús de les etiquetes HTML per millorar el vostre SEO\nRedirigeix les pàgines que s’hagin eliminat perquè no donin error 404.


Blue Monday: El dia més trist de l'any | Promocions | BBVA Espanya\nEl dia més trist de l'any\nEl Blue Monday (o Dilluns Trist) és el dia més trist de l'any, segons la ciència. Va néixer l'any 2005, de la mà de Cliff Arnall, un professor de psicologia que impartia classes a l'Escola de Psicòlegs de la Universitat de Cardiff. Aquest va assegurar, sense pal·liatius, haver trobat la fórmula matemàtica que ajudaria a determinar el dia més trist de l'any. I quin era aquest dia? El tercer dilluns del mes de gener.\nQuan és el Blue Monday?\nEl Blue Monday, com bé va dictaminar la fórmula del professor Cliff Arnall, té lloc el tercer dilluns del mes de gener. Per quins motius? Hi coincideixen una sèrie de factors negatius:\nÉs el pitjor dia de la setmana, ja que n'és el començament.\nHa passat prou temps des de començaments d'any per deixar de banda els propòsits d'Any Nou.\nEncara no s'ha cobrat la nòmina del mes de gener.\nComencem a sentir la pressió de les despeses fetes durant el període nadalenc.\nEl clima és més plujós i, a més, el fred augmenta.\nPer què s'anomena Blue Monday?\nBlue Monday consta de dos termes:\nD'una banda, Monday, la traducció al català del qual és 'dilluns', primer dia de la setmana.\nD'altra banda, tenim Blue, que malgrat que significa 'blau', és un terme que s'utilitza per remarcar que alguna cosa genera tristesa o infelicitat.\nPer això, si els unim, obtenim el que en català s'anomena Dilluns Trist.\nOfertes del Blue Monday\nÉs cert que les ofertes del Blue Monday no són tan abundants com les d'altres dies especials, com el de Sant Valentí o el Black Friday. Malgrat això, són diverses les marques, sobretot del sector tecnològic, que aprofiten aquest Blue Monday per fer arribar als clients promocions especials, a través de les seves pàgines web, amb l'objectiu d'''alegrar-los el dia més trist de l'any'.\nCom puc finançar les meves compres del Blue Monday?\nPer facilitar la compra dels regals per al Blue Monday, BBVA posa a disposició dels clients diferents opcions de finançament, entre les quals hi ha el Préstec Personal Online o, també, el Préstec Ràpid Online per a nous clients, que pots sol·licitar des de bbva.es o l'app de BBVA sense lliurar cap documentació i obtenir una resposta en un termini aproximat de 8 hores laborables.\nPer què és el dia més trist de l'any?\nEl Blue Monday és el dia més trist de l'any perquè tot el que pot afectar l'ànim es concentra durant aquest dia: les festes nadalenques s'han acabat, queda tot el fred hivern per davant, cal fer front a la costa de gener, els propòsits d'Any Nou no s'han complert…\nCom afecta el Blue Monday l'ànim de les persones?\nEncara que es tracti de petits detalls, és més que probable que aquest dilluns les persones puguin patir cansament emocional, apatia, baixa motivació, estrès i, sobretot, tristesa.\nQuin és l'origen del Blue Monday?\nL'origen del Blue Monday es remunta al 2005, quan el psicòleg Cliff Arnall va crear una fórmula per calcular quin era el dia més depriment de l'any.\nCom que aquesta fórmula es va posar en marxa com a base per a la campanya de l'agència de viatges Sky Travel, va ser criticada i qualificada de “pseudociència”. Tot i així, el Blue Monday s'ha convertit un dia conegut a escala mundial.\nCom puc compensar el dia més trist del món?\nSentir tristesa és normal en qualsevol dia de l'any, no només en Blue Monday. El més important és aprendre a gestionar aquesta emoció amb petites accions que et facin sentir millor com parlar amb éssers estimats, proposar-te objectius fàcils o concentrar-te en viure el present.\nTambé pots aprofitar les ofertes de Blue Monday que nombroses marques presenten per animar el dia més trist de l'any.


El Pomar es retira de la competició\nEl Riudeperes ocuparà la seva plaça\nL'equip, que havia de jugar a Tercera Catalana, ha renunciat davant la FCF\nREDACCIÓ Barcelona 09/09/2011 17:11\n651x366 La graderia del camp del Pomar / ÀNGEL GARRETA La graderia del camp del Pomar / ÀNGEL GARRETA\nEl Club Deportivo Pomar ha notificat aquesta setmana a la FCF la retirada del seu equip de la Tercera Catalana (grup 11) a només pocs dies començar la competició. D'acord amb la normativa vigent, el dret a ocupar la vacant li correspon al següent equip millor classificat entre els que van participar la passada temporada a l'antiga Tercera Regional, en aquest cas el Club Futbol Atlètic Riudeperes, inicialment inscrit al grup 3 de Quarta Catalana.\nUn cop consultat el Riudeperes per la Federació, el club ha acceptat ocupar la vacant produïda i participar al grup 11 de Tercera Catalana. Per aquest motiu, resta anul·lat el partit que havia d'enfrontar el Riudeperes amb el Gurb B al grup 3 de Quarta Catalana, grup que passarà a partir d'ara a tenir només 17 equips participants per impossibilitat logística d'ordenar de nou la categoria a aquestes alçades de setembre.\nAlhora, queda ajornat el partit que hauria d'enfrontar al Riudeperes i a l'UD Catalana de la Tercera Catalana grup 11 -partit equivalent al calendari del Pomar- i que s'haurà de jugar en una nova data a determinar un cop iniciada la competició, així el Riudeperes tindrà temps d'adaptar-se a la nova divisió.


Peralada rememora el seu passat amb la Fira Medieval\nLa XV Fira Medieval de Peralada comprèn un ample ventall d'activitats: Mercat d’artesans, lluita de cavallers, atraccions, campaments i música medievals, per recrear la gesta de Na Mercadera.\nDurant el primer cap de setmana de juny, Peralada tornarà 700 anys enrere per transformar el centre històric en un plató únic, a on la fantasia i la història transportin els visitant a l’antic Comtat de Peralada, enguany amb l’increment d’activitats per a tots els públics.\nEl dissabte, el Centre Cultural Sant Domènec serà l’escenari escollit per a les activitats paral·leles, al matí tindrà lloc la presentació de nous continguts al Museu de la Vila, que fan referència a les Heroïnes de la Crònica de Ramon Muntaner, Na Mercadera i Na Palomera i, a la tarda, una Ruta Literària ‘Què us diré? Ramon Muntaner i Peralada’ i el Concert Medieval ‘Loindan’Amor’ de l’ensemble Locus Desperatus.\nEl gruix d’activitats arribarà, però, el diumenge 2 de juny amb el XV Mercat Medieval. El centre històric de la vila es convertirà en un mercat de l'edat mitjana amb la presència de bufons, malabaristes, lluites de cavallers amb la companyia Drakònia, visites guiades, jornada de portes obertes al Museu de la Vila i l’animació musical del grup Sübitus i Nel de l’Ostau. Per als més petits hi haurà atraccions medievals i l’Escola d’Herois i Heroïnes i un taller d’escuts a càrrec de l’entitat DespertaFerro, llegendes amb el Joglar Descalçpassejades amb ponis i una ballada dels gegats locals. El pati del claustre de Sant Domènec acollirà un campament medieval que recrearà el que el Rei Pere el Gran va instal·lar a Peralada, el juny del 1285, amb una exposició d’armes, carpes medievals, atrezzo medieval, amb demostracions i explicacions de l’art de lluita medieval.


Relloguer solidari, relloguer insolidari | Candidatura d'Unitat Popular\nRelloguer solidari, relloguer insolidari\nQuim Serra - conseller per la CUP Gràcia\nEls problemes d’habitatge han estat una constant en la història de les classes desposseïdes i, des de fa dècades, han esdevingut el principal dels maldecaps del seu dia a dia. En aquest marc, el relloguer ha estat una pràctica habitual al nostre país entre la classe treballadora que ha buscat suplir les mancances d’un estat que mai no li ha garantit un accés digne a l’habitatge.\nTots coneixem casos de persones grans soles que relloguen habitacions, de vegades durant anys, a estudiants o gent amb dificultats econòmiques, o els pisos compartits per estudiants, entre moltes altres casuístiques. Recentment, però, la Vila de gràcia s’està omplint d’una nova pràctica de relloguer que ha plantejat molts dubtes sobre la seva legitimitat i impacte als barris. Aquesta nova fórmula consisteix a llogar habitacions a turistes per a estades curtes.\nDarrerament diverses persones s’han presentat en actes públics i espais institucionals reclamant el seu suposat dret a rellogar a turistes, i han demanat que es reguli la seva activitat en el sentit de protegir-la, ja que ara és irregular. Això ens ha de fer plantejar: Quin és l’impacte d’aquesta nova forma de relloguer als nostres barris? És legítima aquesta pràctica? És justa? És equivalent al relloguer que ja coneixem?\nLa resposta és que el seu impacte és negatiu per al conjunt dels barris i particularment per a la classe treballadora, i que es tracta d’una pràctica injusta i il·legítima diferenciada del relloguer habitual que ha existit fins ara. Intentarem explicar el perquè de tot plegat.\nFixem-nos, en primer lloc, en qui són els subjectes que intervenen en cada cas de relloguer. El relloguer clàssic es dóna entre dues persones que tenen un cert grau d’equivalència, el llogater i el rellogater. Aquí el llogater és qui formalment lloga l’habitatge, mentre que el rellogater és qui paga una quantitat X del lloguer al llogater formal. La relació que s’estableix a la pràctica els converteix no en llogater formal i rellogater, sinó en dos collogaters, és a dir, dues persones que paguen conjuntament un lloguer.\nAquesta igualació es deu que, en el fons, els dos subjectes comparteixen la mateixa naturalesa social, són persones que depenen del seu treball assalariat (o alguna mena de pensió) i que no són capaces d’encarar el pagament d’un lloguer concret. Per tant, el relloguer clàssic es dóna entre persones de la mateixa classe social que s’uneixen per encarar una necessitat primària, l’habitatge.\nEn canvi, si ens fixem amb els nous relloguers a turistes, veurem que la cosa canvia. Aquí els dos subjectes són clarament diferents. El primer, és una persona que es socialitza a casa nostra, per ara pressuposarem que es tracta de gent treballadora i que es tracta d’un llogater formal equivalent al que hem esmentat anteriorment. Però qui és el segon subjecte ara? És una persona que, independentment de la seva classe social, apareix en el nostre context com un individu amb una quantitat X de diners que, tot i provenir d’un mercat laboral exterior, incidiran en el nostre mercat immobiliari interior.\nSobre el terreny, i malgrat l’avenç salvatge de la globalització, el turista és un element en molt bona mesura desclassat que només incideix en la societat que visita com a comprador. Això el diferencia, en primer lloc, del al persona que li relloga una habitació, i en segon lloc, del treballador local que relloga a un altre treballador local per necessitat. I la diferència rau essencialment en aquesta darrera qüestió, la necessitat.\nEn el relloguer clàssic dos treballadors encaren conjuntament una necessitat compartida, estableixen una relació solidària perquè allò que els uneix i impulsa a cooperar és la seva mateixa condició de classe. En el cas dels relloguers a turistes aquesta relació de cooperació igualitària desapareix, i de retruc la solidaritat. Això es deu al caràcter desclassat dels dos individus que hi intervenen, l’un intentant convertir uns drets d’ús derivats del lloguer en una renda, l’altre per convertir-se en un consumidor exogen alienat del context de la classe treballadora local i la seva relació de poder amb el capital.\nEn definitiva, la relació que s’estableix en aquest cas no només no és solidària com en el relloguer clàssic, sinó que és insolidària perquè no tan sols renuncia a cooperar en el si de la classe treballadora sinó que manté i pressiona a l’alça els preus del lloguer, perjudicant principalment la classe treballadora local.\nParem-nos-hi a pensar un moment. Un Treballador A treballa cada mes per gastar X en el cost del seu lloguer mensual i estalvia Y, també mensualment. Al cap de l’any haurà estalviat 12Y. Ara suposem que el Treballador A decideix invertir 12Y en anar-se’n de vacances rellogant la casa de l’Individu B. La capacitat de pagament de lloguer de l’Individu B s’haurà incrementat 12Y. L’alça del preu lloguers es mantindrà o s’accelerarà, cosa que serà molt més greu sí A prové d’un mercat laboral amb sous més elevats o B viu en un mercat immobiliari desbocat.\nBaixem al planeta Terra. En Georg viu a Bremen, on guanya 1800 euros dels quals en destina 800 al lloguer i, després d’abastir-se les primeres necessitats i esbargir-se estalvia 500 euros mensuals, 6000 euros anuals. En Gorg decideix que vol visitar Barcelona i que emprarà 2000 euros dels seus estalvis de l’any per a cobrir les despeses d’un viatge de 15 dies. Descomptats els vols, àpats, transports interns i visites li queden 800 euros per a l’allotjament i, com que els hotels se li escapen de pressupost i no vol compartir habitació o lavabo, busca una habitació per rellogar durant dues setmanes.\nÉs així com troba en Jordi, un dissenyador gràfic que cobra 1400 euros i ha de pagar un lloguer de 1000 euros per poder viure al casc antic de Gràcia. Tots dos acorden que en Georg pagarà 200 euros setmanals durant els 15 dies d’estada a Barcelona per allotjar-se a cal Jordi, que només així es pot quedar al barri. Al cap de quinze dies en Jordi canviarà en Georg pel Georges, que ve de Lió. Al cap d’un mes, en Toti, veí d’en Jordi, esgotarà el seu contracte de lloguer i el propietari li apujarà el lloguer a 1400 euros. En Toti acabarà al Guinardó i en Jordi, a qui també pujaran el lloguer, passarà a cobrar 400 euros setmanals Жора, recent aterrat de Sant Petersburg.\nEn definitiva, les dues modalitats de relloguer que hem exposat no són equivalents. L’una és una despesa compartida davant una necessitat compartida entre veïns de classe treballadora que, de facto, formen un nucli familiar econòmicament parlant. És a dir, s’uneixen per encarar conjuntament la cobertura de les necessitats materials de la vida quotidiana. Això esdevé solidari en tractar-se de membres d’una mateixa classe i fa que llogater i rellogater es converteixin en collogaters.\nL’altra pràctica de relloguer es basa en el fet que un element extern als mercats immobiliari i laboral locals aporta un complement econòmic al llogater formal. A la pràctica aquest llogater obté una renda dels seus drets d’ús com a inquilí i s’apropia indirectament de part del profit de la propietat de l’habitatge Ajuda el propietari a incrementar els preus de mercat i, de retruc, incrementar els seus propis beneficis, mentre ell rebaixa els seus costos a curt termini. Aquest relloguer és eminentment insolidari perquè 1) fa pujar els preus d’un bé de primera necessitat, 2) fa partícip el llogater del benefici de la propietat, i 3) les seves parts són dos individus desclassats i alienats del seu context social.\nDavant aquesta problemàtica, cal que els classes populars tinguem un programa propi per a la qüestió de l’habitatge. Cal partir, en primer lloc, del fet que ni tan sols els relloguers entre treballadors són una solució de cap mena, ans al contrari, a la llarga també acaben tenint conseqüències negatives per als preus i la qualitat de l’habitatge. No hem de limitar-nos a la generació de mesures de resistència, cal plantejar el nostre propi model per a l’habitatge. I això passa necessàriament per l’anul·lació del mercat immobiliari i la gestió pública d’un habitatge socialitzat que ha de ser un bé d’ús adequat a les necessitats de cadascú i no pas una mercaderia.\nI per arribar a això, convé tenir present quines polítiques ens hi han de portar i quines reivindicacions hem d’activar a nivell de carrer per assolir-les. Sense una mobilització contundent i organitzada serem expulsats de casa nostra i dels nostres barris i viles. Ens cal generar un parc d’habitatge públic prou gran i dispers homogèniament pel territori com per poder regular de manera eficient el mercat de lloguer, fixar-ne uns límits cada cop més restrictius, i acabar per anul·lar-lo. Això cal acompanyar-ho d’una lluita decidida contra tota mena de pisos turístics i la reivindicació d’un model social basat en la dignitat de les condicions de vida i laborals, i la repartició de riquesa i treball.\nI ens caldran molts arguments per fer pedagogia i desarticular el fals discurs pseudoprogressista que defensa les “solucions imaginatives” com el relloguer a turistes. Que no ens justifiquin actes d’insolidaritat i pràctiques extractives amb cantarelles d’enriquiment espiritual dels viatgers i els hostes, cosa que ja va bé dins aquest marc mental del Model Barcelona que de tot en fa una mercaderia. Deixem-nos de bones paraules i multiculturalisme elitista, si les classes populars no ens unim de manera solidària i participem en el nostre propi espoli, acabarem participant en la nostra pròpia destrucció.


Aquesta segona volta, anem a per totes!\nAquest diumenge comença la segona volta al Nou Estadi, en el que serà el primer partit dels grana com a locals en la segona fase del campionat. Després de la victòria al camp del València Mestalla, el club presenta la seva campanya de mitja temporada amb un missatge clar: 'A per totes!'.\nÉs per això que des de la SAD s'ofereix a tots els socis que portin un nou abonat, la possiblitat de veure tota la segona volta i ser propietari d'una acció per només 100€. D'aquesta manera, tots els nous socis que vinguin de la mà d'un soci antic podran beneficiar-se d'aquesta promoció, sigui quina sigui la seva graderia.\nD'altra banda, els nous socis que vulguin abonar-se a la segona volta, i que no vinguin de la mà d'un soci antic, ho podran fer amb els següents preus: 220€ Tribuna, 150€ Preferent i 100€ Gol. Tots ells rebran també, al fer-se socis, una acció del Gimnà ;stic de Tarragona SAD.


Els concursos de bellesa només són estranys: per què diables encara els tenim? | CAT.rickylefilm.com\nEls concursos de bellesa només són estranys: per què diables encara els tenim?\nEls concursos de bellesa són simplement estrany - Per què dimonis que encara tenen ells?\nCom una mida de 10 reina de bellesa li retorna la seva corona després de ser dit per baixar de pes, Kat Brown li pregunta: ¿podem finalment fer un comiat d'ona real?\nAlgú més pensa que els concursos de bellesa podrien haver canviat des de les pel·lícules Miss agent especial? Fins i tot una mica? Potser el que amb les comunitats dels mitjans socials al voltant de la positivitat del cos i la salut que prenen el centre de l'escenari? O era només jo ser un idiota d'edat idíl·lica. A causa de que la notícia que una reina de bellesa ha la seva corona després d'haver estat van dir que els jutges volien que perdre pes abans de competir a nivell internacional em va fer degotar en un gran bassal gran de "Oh."\nZoiey Smale, 28 anys, de Nottinghamshire, és una bellesa per als estàndards de qualsevol. Ella té els ulls captivadors, un somriure alegre i molest bon pèl. Al juny d'aquest any, va ser nomenada Miss Regne Unit en el certamen de Miss Continent Units, que és, estic segur, una cosa real i no una cosa inventat per omplir un buit entre Miss Món. No obstant això, Zoiey descriu aquest en particular com un "concurs de delinqüents" dels quals més tard.\nZoiey s'estava preparant per anar a la final internacional a l'Equador, quan el director nacional de la competició li va dir que ha de "perdre tant de pes com sigui possible" perquè ella a la menor oportunitat. Meravellosament, Smale va dir "¿Perdó?" i va penjar el telèfon abans de prendre dues setmanes per tornar-hi.\n"Del no-res, va ser realment aleatòria, ella em va trucar i va dir: 'He tingut alguns comentaris del director internacional'. Jo estava com, 'OK, bé sempre estic obert a noves idees'. Va intentar va posar molt de tacte però jo sabia exactament el que volia anar a parar ", li va dir al Daily mail.\nElla va dir que era un xoc per ser explicada en rodó a baixar de pes, com els concursos solen ser cautelós de promoure cossos prims de pal. No obstant això, Zoiey descriu Miss Continent Units com un dels concursos de "delinqüents" que posen a les nenes primes a la part davantera de l'escenari, i mantenen a les nenes més corbes en la part posterior.\nNo obstant això, el món més ampli concurs ha demostrat ser un gran consol per a ella en els últims anys, i ella va dir que ella està parlant d'advertir a les noies dels concursos de delinqüents que el distreguin dels concursos que, segons ella, promoguin el caràcter i les bones obres.\nQuan tenia 16 anys, Zoiey va ser tractat per un desordre alimentari. "Desfilades de fet va ajudar a recuperar la meva confiança", va dir. "Tenia una relació realment horrible amb menjar i quan vaig entrar va promoure bona autoestima. No va ser tot sobre ser pal prim, la gent em volia per la meva cervell."\nEm preparava per doblegar el genoll a Zoiey com el meu veritable reina concurs de bellesa, quan l'hi buscat a Google per trobar el seu Twitter i una història realment preocupant va passar. Si bé no hi ha dubte que Zoiey va fer el correcte en renunciar, hi ha senyals preocupants que prèviament s'ha encallat excessivament en guanyar.\nEl 2009, Zoiey, que llavors tenia 20 i l'actual Miss Oxfordshire, va competir en el concurs de Miss Anglaterra. Hi va haver una votació pública per trobar la final 15. Els organitzadors de Miss Anglaterra es van sorprendre en descobrir que més de 1000 dels vots del públic per Zoiey es va fer tard a la nit des del seu propi telèfon, a un cost d'1 € per hora.\nEls organitzadors van dir que Zoiey no estava trencant les regles, però que estaven "molt decebut" amb Zoiey perquè ella "no va entrar en l'esperit de la competició", pel qual se suposava que les nenes a la lona el suport de les seves comunitats locals.\nZoiey va perdre amb la neboda de Linford Christie Rachel Christie, i afegir escàndol a escàndol, Rachel Christie va ser posteriorment arrestat sota sospita d'agredir la senyoreta Manchester. Mentre que la policia van coincidir que Christie no havia comès cap delicte, llavors el dany estava fet i Christie es va retirar de Miss Món i va renunciar a la seva corona de Miss Anglaterra, que s'ha passat al segon lloc, Katrina Hodge.\nJust prou - tots ho hem fet coses completament OTT en la nostra adolescència i els 20 anys, i Zoiey, ara més gran i més sàvia, ha fet exactament el correcte en renunciar a la seva corona. És un llarg temps des que la senyoreta Anglaterra desfilada, i està clar que ella vol fer el correcte.\n"No vaig a donar suport a una competició que pot fer això a la gent, simplement crec que és molt, molt malament. La gent es pregunta per què hi ha un estigma darrere dels concursos de bellesa i això no és realment ajudar al respecte."\nEl concurs de Miss Estats Continents sona particularment desagradable, especialment en les descripcions de les nenes estan sent tractats més com a escorta potencials en una audició que les noies intel·ligents que se celebra. Tots volem validació. Volem saber que estem fent la nostra vida correcta, i que estem aprovada per altres persones i ser una dona "adequada". Però els concursos que se centren en l'aspecte - per què?\nIrònicament, Katrina Hodge va aconseguir implementar algun canvi real en Miss Anglaterra després que ella es va fer càrrec del títol: el 2010, la ronda de vestit de bany va ser reemplaçat per una ronda d'esports. No obstant això, els concursants d'aquest any van ser de nou a posant en vestit de bany en un viatge a Sri Lanka - que acompanyen les notícies expliquen absolutament res sobre el que són, o el que els interessa, només les seves estadístiques vitals i d'una exhaustiva selecció d'imatges.\n"Quan vaig fer la final del Regne Unit era realment gran en la promoció d'obres de caritat i donar, que són el tipus de concursos que volia entrar i aquest és el tipus sempre que he entrat", va dir Zoiey. "Aquest va prendre completament fora de la promoció de 'donar', és més que ha de ser tan pal prim com sigui possible, perquè això és el que els nois volen veure Així que només vaig donar el meu títol de nou i acabo de tancar aquesta porta.".\nEs podria dir, que segueix sent el mateix de Miss Anglaterra, Miss Món i Miss Univers - ¿és realment tot una mica de diversió?\nGreat British Bake, guanyador del guanyador, Frances Quinn\nTrainspotting: llavors i ara\nAprofita la nova col · lecció de celles: 13 gamma de productes 2018\nSi les dones editen revistes masculines\nJuno Dawson parla Passant, ideals de bellesa i per què tots hauríem de ser els més amables entre nosaltres


Forts en defensa (0-0) - UE Sant Andreu\nEl Sant Andreu ha empatat 0-0 al camp del CF Pobla de Mafumet. Els andreuencs han tornat a mostrar la solidesa defensiva que els ha caracteritzat durant tota la temporada i han sabut defensar bé les escomeses dels tarragonins, sobretot a la segona part. Després de la derrota la jornada passada contra el Santfeliuenc era important tornar a sumar i més contra un rival directe en la classificació com és el filial del Nàstic de Tarragona.\nL’any 2018 no havia començat bé pel Sant Andreu. Després de l’empat 0-0 contra el Santboià, on l’equip de Mikel Azparren va merèixer guanyar, i la derrota la passada jornada contra el Santfeliuenc els quadribarrats afrontaven un duel complicat al camp del CF Pobla de Mafumet. Des del primer minut tots dos equips han volgut ser fidels al seu estil de joc de mantenir la possessió de la pilota i cap dels dos aconseguia imposar-se a l’altre en aquest sentit.\nLes primeres aproximacions amb perill han estat pel Sant Andreu. Kuku, titular per primer cop, ha provat de batre Perales, però el xut li ha sortit molt escarransit. Una faceta del joc que l’equip de Mikel Azparren ha fet servir per crear perill han estat les jugades d’estratègia en els córners. Primer Josu i en una altra ocasió Carroza han aconseguit rematar, però han sortit desviats els tirs.\nAl voltant de la mitja hora de joc la Pobla de Mafumet és quan ha disposat de les primeres oportunitats. Riad i Èric han provat des de la llarga distància sorprendre Segovia, que s’ha mostrat molt segur durant el partit i no ha hagut d’actuar en gaires ocasions. Els últims minuts de la primera part han estat frenètics. Primer de tot Juanan ha estat providencial amb una gran acció defensiva aturant un clar contracop de l’equip local. Abans d’arribar al descans, la Pobla ha tingut dues oportunitats, mitjançant Pol Ballesteros. En les dues el jugador de l’equip tarragoní ha fet bones internades per banda dreta, però els seus tirs han marxat desviats. Sobre la botzina Kuku no ha pogut engaltar una bola en una mala sortida de punys del porter, que hauria estat el gol quadribarrat. S’ha arribat amb 0-0 a la mitja part.\nA la represa la Pobla de Mafumet ha sortit decidida a tenir el domini de la possessió i aconseguir el primer gol. Segovia ha fet una bona aturada a un xut potent de Rayco. Era el minut 50. Tot i que el Sant Andreu ha hagut de replegar les línies, també ha disposat d’ocasions clares. Juanan ha fet una gran centrada per Óscar Muñoz, que ha rematat des del punt de penal per sobre el travesser.\nEn el 71′ Carroza ha vist la segona targeta groga i ha estat expulsat. Es preveia que els últims 20 minuts finals el Sant Andreu hauria de defensar amb ungles i dents l’empat, i així ho ha fet. A més, en el minut 80′ el davanter centre de la Pobla, Moha, ha estat expulsat amb vermella directa per protestar. De nou, igualtat numèrica sobre el terreny de joc.\nEn els darrers minuts cada equip ha disposat d’una clara ocasió. En el 85′ Rayco, després d’una jugada d’estratègia, ha rematat alt quan estava dins l’àrea andreuenca. Poc després qui l’ha tinguda ha estat Ton Alcover, amb un gran xut des de la frontal de l’àrea, que el porter local ha enviat a córner en una gran aturada. Al final empat 0-0 en el marcador que permet al Sant Andreu sumar un punt molt treballat en un camp complicat.\nCF Pobla de Mafumet (0): Perales, Gabri, Dani, Salva, Roger (Domingo, 69′), Adrián, Riad (Prats, 76′), Éric, Moha, Rayco, Pol Ballesteros (Brugui, 67′).\nUE Sant Andreu (0): Segovia, Llamas, Carroza, Noguera, David López (Méndez, 46′), Joel, Alcover, Juanan, Josu (Guerrero, 76′), Kuku i Óscar Muñoz (Alfred, 64′).\nÀrbitre: Sr. Salvador Morros Monge (del. Baix Llobregat). Ha amonestat Rayco (64′), Brugui (73′), Moha (vermella directa-80′), Dani (90′) pels locals i Carroza (doble groga i expulsió), Kuku (48′) pels visitants.\nIncidències: Partit corresponent a la jornada 22 del Grup V de la Tercera Divisió disputat al camp del CF Pobla de Mafumet.\nCF Reus Deportiu B 0-0 UE Vilassar de Mar\nFC Santfeliuenc 2-0 UAT Horta\nCE Europa – CF Gavà\nRCD Espanyol B – EC Granollers\nFC Santboià – CF Palamós\nUE Figueres – FC Vilafranca\nCE Hospitalet – FC Cerdanyola\nAE Prat – FC Terrassa\nFC Ascó – UE Castelldefels


400.000 euros per fomentar el paper de les dones al medi rural – Món Rural\nL'objectiu de les subvencions és impulsar i promoure el seu paper dins del sector primari\na Dones, Uncategorized\nEl Ministeri d’Agricultura, Pesca i Alimentació invertirà 400.000 euros durant el 2019 per impulsar el paper de les dones al món rural. Aquestes ajudes formen part d’una partida global de 785.000 euros que s’adjudicaran entre aquest any i el següent. L’objectiu de les subvencions és promoure jornades d’emprenedoria, facilitar la incorporació i manteniment de les treballadores a les empreses rurals i garantir l’accés a organismes de governança, segons informa l’ens en un comunicat.\nA banda, també s’haurà de difondre la titularitat compartida de les explotacions i les oportunitats i instruments de la Política Agrícola Comuna per a la incorporació de dones joves a l’activitat agrària i l’accés a la resta dels programes de desenvolupament rural.\nPoden optar a les ajudes les entitats legalment constituïdes com a col·lectius associatius de dones del medi rural inscrits al Registre Nacional d’Associacions del Ministeri d’Interior.\nL'entorn de Mont-rebei alerta sobre la pressió turística


El Gremi d'Hotels vincula la "baixada de qualitat del turisme" amb els pisos il·legals\nBarcelona. Dijous, 5 de juliol de 2018. 14:18\nActualitzat Dijous, 5 de juliol de 2018. 18:04\nEl turisme a la ciutat de Barcelona ha perdut ritme en el darrer exercici, tot i que el president del Gremi d’Hotels de Barcelona, Jordi Clos, ho desvincula de la situació política. El que preocupa al sector, segons Clos, és la “pèrdua de qualitat” dels visitants, per la qual cosa demana al govern català i al municipal que es valori el turisme com quelcom “necessari” per a la ciutat.\nLes dades denoten que la despesa per persona allotjada en un hotel de Barcelona l’any 2017 ha caigut, de mitjana, un 10,8% respecte al 2016, que va ser de 406,6 euros, davant els 362,5 del 2017. Alhora, el que ha patit una baixada important ha estat el turisme de negocis, que s’ha reduït en els darrers anys, passant de ser el 39,5% l’any 2014 a ser el 30,6% el 2017.\nDe totes maneres, Clos recorda que “les dades són negatives, però seguim al 78% d’ocupació. Barcelona segueix sent pionera, però no està en el seu millor moment”. En aquest sentit, el president del Gremi considera “necessari que hi hagi un convenciment real a les administracions que el turisme és molt important per a la ciutat de Barcelona”.\nMés enllà del procés\nClos ha reafirmat les declaracions d'ahir de la consellera d'Empresa i Coneixement, Àngels Chacón, a una trobada amb personalitats del sector turístic, en què va assegurar que el procés no era la causa de la baixada del turisme. Seguint aquesta línia, el president del Gremi d'Hotels ha assegurat que "no seria just dir que la baixada del turisme és degut a la situació política", i ha apuntat a molts altres factors, entre els quals, "els pisos turístics il·legals" i "algunes mesures municipals".\nLa qualitat del turisme, el "principal problema"\nSegons Jordi Clos, "la pèrdua de turisme de qualitat" és el principal problema perquè comporta "una minva del consum i la despesa del visitant a la ciutat". En aquest sentit, posa el punt de mira en els apartaments turístics il·legals, que "generen una oferta molt barata que crida un segment de mercat barat", assegura. Alhora, però, afirma: "Jo no estic en contra dels apartaments turístics, però sí de la il·legalitat, perquè provoca una destrucció del preu i una caiguda de la qualitat".\n"No només estem creant un segment de mercat que no ens interessa, sinó que estem generant malestar a la gent de Barcelona i competència deslleial", apunta. Alhora, s'avança a dir que "encara no hem paït el tema dels apartaments turístics il·legals, i ara apareixerà el concepte d’habitació compartida turística, cosa que està bé mentre estigui regulat", alerta. "Pot arribar a representar un greu problema si no es regula, i no és fàcil de regular".\nPerò no només els pisos il·legals són el problema, segons Clos, sinó diversos "escenaris" que els turistes es poden trobar a la ciutat. Com a exemple, apunta el top manta a la Barceloneta, els botellots als carrers de nit, la platja “circ”, etcètera. "Tot això acaba determinant la qualitat. Estem dient que volem un públic d’un nivell elevat i en canvi estem actuant de manera incoherent", apunta.\nAmb tot, Clos és optimista: "Això ens porta a tenir un públic que no és tant el que volíem, però que també cal dir que si està ben regulat, també és negoci".\nPrevisions de cara al 2018\nJordi Clos ha puntualitzat que per aquest any es preveu tancar el primer semestre amb una ocupació del 80%, superior a la del 2017, que es va tancar amb un 75%.\nAmb tot, el president del gremi ha estat contundent, i ha criticat algunes iniciatives i reivindicacions que "denigren el turisme". "Demanaria a l’Ajuntament que convenci els seus socis de govern que aquestes actuacions polítiques tenen una forta repercussió pel turisme. “Són aquests actes, quan el turista se sent atacat, el que ens perjudica”. Alhora, ha demanat al govern de Torra "que ajudin al turisme de veritat de la nostra ciutat. No oblidem que el turisme de Barcelona és el pulmó de Catalunya".\nTurisme El Gremi d'Hotels urgeix a frenar el descens de turistes a Barcelona El Nacional\nTurisme Chacón troba "irresponsable" vincular la caiguda del turisme amb el procés El Nacional


Lone Star Hotel North Battleford (SK) Canadà - Ofertes d'hotels amb els MILLORS DESCOMPTES EN LÍNIA\nVeure tots els 8 allotjaments a North Battleford (SK).\n1006 Hwy 16 Yellowhead, North Battleford, North Battleford (SK), Canadà - Veure al mapa\nMés informació sobre Lone Star Hotel\nTant si es tracta d'un viatge de plaer com si és de negocis, Lone Star Hotel és una elecció d'allotjament magnífica quan visiten North Battleford (SK). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nEls serveis i instal.lacions de primera categoria que defineixen l'experiència de Wyndham Hotels & Resorts us esperen a Lone Star Hotel. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, despertador, telèfon, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Lone Star Hotel la base perfecta per a gaudir de la seva estada a North Battleford (SK).


El president de la Generalitat Valenciana, Ximo Puig, dóna suport a Susana Díaz com a candidata a la secretaria general del PSOE, i això ha generat un cert malestar i recels per la defensa de la dirigent andalusa del corredor central en detriment del mediterrani. El procés d’acostament entre el president i la líder socialista va començar quan Puig va plegar de l’executiva de Pedro Sánchez per a forçar-lo a dimitir abans que els socialistes s’abstinguessin en la investidura de Mariano Rajoy com a president del govern espanyol.\nAquesta setmana, el mateix dia que Pedro Sánchez visitava Burjassot per a una trobada amb militants del PSPV, Puig deia que assistiria, si res li ho impedia, a la presentació de la candidatura de Díaz al procés de primàries del PSOE, que es fa avui a Madrid. Un suport explícit del president valencià a la candidatura de la dirigent andalusa.\nDíaz ha signat aquesta setmana un protocol amb el president aragonès, Javier Lambán, per a potenciar el corredor central. No obstant això, només ha donat suport verbalment al corredor per la costa. La construcció de la línia radial connectaria Algesires amb Antequera, Madrid, Saragossa i Tarragona, deixant de banda el corredor mediterrani per Almeria, València i Barcelona. Això ha generat malestar i inquietud entre les patronals valencianes i Ferrmed, el lobby del ferrocarril, que al febrer van protagonitzar un acte a Tarragona per a reivindicar el corredor mediterrani.


Catalunya és Estat | Opinió | EL PAÍS Catalunya\n19 DES 2018 - 19:30\tCET\nPedro Sánchez y Quim Torra en La Moncloa el pasado julio. ULY MARTÍN\nEl juny del 1963 el governador d’Alabama va intentar evitar que dos estudiants negres accedissin a la universitat d’aquest estat, on es continuaven rebutjant les admissions d’afroamericans, tot i que el Tribunal Suprem Federal havia declarat la inconstitucionalitat de la segregació racial. Als Estats Units, com en qualsevol règim descentralitzat, els estats tenen poders propis, però hi ha uns elements comuns a tots, i la garantia última d’aquests elements queda en mans de la Federació. En el cas de la segregació, el Suprem dels EUA havia estat clar: no té cabuda enlloc del territori. Malgrat tot, el governador Wallace va bloquejar l’entrada dels estudiants i va etzibar davant dels mitjans: “Segregació ara i segregació sempre”. Davant d’aquest rebuig, el fiscal va trucar al president Kennedy, que va donar l’ordre de federalitzar –és a dir, posar sota el seu comandament– la Guàrdia Nacional perquè fes complir la seva ordre i la del Tribunal Suprem. Si els elements comuns no són respectats, el president té poders per fer-los complir.\nEls últims anys els governants independentistes s’han queixat amargament que no aconseguien parlar, dialogar, establir converses amb el Govern central. Sens dubte, el canvi d’interlocució a Madrid ha suposat un gir de molts graus en la política del Govern espanyol respecte al Govern de la Generalitat: les trobades per a la comunicació són múltiples. No obstant això, el president Torra, en ple èxtasi processista, promou el desacord i afavoreix el desgovern en el seu sentit més ampli: el desconcert social i la falta de polítiques públiques són marca de la casa.\nConvé recordar que el president Sánchez es reuneix amb Torra perquè és el president d’una comunitat autònoma, d’una entitat estatal, i com a tal, el representant ordinari de l’Estat, com estableixen la Constitució i l’Estatut. Torra és president d’un Executiu autonòmic (no d’una República independent non nata), és Estat, el representa. A més, va ser triat d’acord amb un ordenament jurídic concret i, precisament, perquè aquest ordenament preveu un sistema descentralitzat políticament en el qual els ens subestatals tenen un sistema parlamentari, en què l’assemblea legislativa escull el titular del seu Executiu. Una realitat que ha de quedar clara tant als membres del Govern català, els qui han de col·laborar lleialment, com a l’oposició més bel·ligerant que oblida el deure de lleialtat envers el Govern i les comunitats autònomes.\nEl Govern Rajoy va escollir jugar-se el procés a la carta de la juridificació i de la judicialització. Això va provocar una presència, cada vegada menor, de la política estatal a Catalunya, i també, per cert, a la comunitat internacional. La diplomàcia pública de l’anterior Executiu es va centrar en les esferes institucionals, assegurant que els responsables polítics entenguessin que a Catalunya s’havia produït una ruptura del sistema constitucional, i no una mena de revolució popular, massiva davant de la repressió dels drets i les llibertats ciutadanes. Una cosa semblant a un context com el de Kosovo. Sí, aquesta és la imatge que els independentistes a l’exterior han aconseguit inocular en part de l’opinió pública internacional. La frivolitat de l’independentisme no té límits.\nL’Estat ha de recuperar la seva presència normal a Catalunya. No es tracta de nacionalitzar ni de suspendre l’autonomia, sinó de fer valer la naturalesa d’Estat que també tenen les institucions de la Generalitat. Som davant d’una comunitat autònoma, amb poders, institucions i fons que deriven d’un pacte constitucional determinat. Si es vol un nou pacte, una nova base fundacional, Catalunya pot prendre la iniciativa de modificar-lo i fins i tot substituir-lo, sempre a través de les vies existents, que garanteixen la participació dels representants de tota la ciutadania, i no la imposició de menys del 50% d’una determinada comunitat autònoma sobre la resta.\nEn aquesta mateixa línia, els Mossos d’Esquadra són la policia catalana, però també són policia estatal. Per això, han d’exercir totes les funcions que com a forces de seguretat de l’Estat els estan encomanades, bàsicament, fer complir les lleis constitucionalment vàlides. Han demostrat que són una veritable estructura d’Estat, de l’Estat constitucional del qual porten causa. La seva credibilitat es basa en el fet que desenvolupin les seves funcions amb normalitat i assegurin l’ordre i la seguretat en una jornada que hauria de ser celebrada com un acte de restabliment democràtic entre institucions de dos nivells de govern estatal. Confiem que el Govern català no obligui a fer que, tard o d’hora, els Mossos siguin utilitzats com a guàrdia nacional estatalitzada. Perquè, en tot cas, recordeu que a Alabama el governador finalment es va apartar i la senyora Vivian i el senyor Hood van poder accedir al centre universitari.


La riera de Merlès es desmassifica des de la regulació però «encara hi ha molt per fer» - Regió7 :: El Diari de la Catalunya Central\nLa riera de Merlès es desmassifica des de la regulació però «encara hi ha molt per fer»\nSegons l'exalcalde de Borredà Joan Roma, per reduir l'impacte antropològic caldria que hi hagués «un 40 % de la gent hi va»\nLa riera de Sant Merlés atrau milers de turistes a la setmana, l'espai més massificat havia arribat a concentrar fins a 3.000 visitants en un dia miquel spa\nLa riera de Sant Merlés atrau milers de turistes a la setmana, l'espai més massificat havia arribat a concentrar fins a 3.000 visitants en un dia\nLa crisi econòmica del 2008 va causar un increment de turistes a la riera, ja que és un espai gratuït\nLa riera de Merlès comença a notar els canvis de l'ordenança que regula l'espai. S'ha reduït el nombre de visitants i l'espai ha fet un salt qualitatiu. Tanmateix, «encara hi ha molt per fer, l'espai segueix massificat, l'ideal seria que es reduís un 40 % la gent que hi va», comenta l'exalcalde de Borredà, qui va deixar el càrrec el juny després de 28 anys al capdavant del consistori local, Joan Roma.\nFent balanç, l'exalcalde de Bor-redà considera que «l'objectiu fixat per les 8 localitats implicades en la creació de l'ordenança s'ha complert parcialment». «L'ordenança ha servit per conscienciar la població. A més, ens ha permès establir una base legal per permetre l'actuació dels cossos de seguretat. Ara hi ha límits», explica Roma. Per la seva banda, l'actual alcalde de Borredà, Jesús Solanelles, explica que «volen continuar el camí que s'ha traçat per aconseguir mantenir la situació i, si es pot, millorar-la».\nDurant l'any passat, els Agents Rurals i Mossos d'Esquadra van denunciar «unes quantes dotzenes» d'incompliments de la normativa vigent», explica Roma. «Amb la nova normativa es permet una garantia del respecte de l'espai i que els visitants en gaudeixin i respectin les activitats econòmiques que es realitzen a la zona», segons explica el president del Consell Comarcal del Berguedà, Josep Lara.\nLa intenció dels 8 municipis era fer una campanya de sensibilització conjunta per evitar perjudicar l'espai de la riera. La preocupació per part dels ajuntaments va sorgir durant els anys de la crisi econòmica, a partir del 2008, ja que hi va haver un increment en la demanda de l'espai. «Molta gent, en comptes de pagar piscines, decidien optaven per la riera, ja que és un espai gratuït». Per contra, solament una quarta part de la zona estava delimitada com a protegida, concretament 10 quilòmetres.\nLa massificació afectava l'entorn de la riera, i «l'activitat antròpica perjudicava la fauna i la flora a les riberes». Fruit de les preocupacions que això causava, els 8 consistoris més propers van proposar la idea d'elaborar una ordenança conjunta que regulés l'espai de la riera de Merlès totalment i no únicament per termes municipals o en una part. Es volien establir els límits del «que està bé i del que no, i alhora informar dels drets i deures dels visitants», segons Roma.\nAlgunes de les restriccions ja es poden veure a l'espai més afectat per la massificació: les Llosses. Anteriorment, hi havia arribat a haver més de 3.000 visitants diaris. Des de l'aplicació de l'ordenança hi ha control amb un vigilant que a l'estiu i no permet entrar als turistes amb cotxe. Addicionalment, altres municipis han posat roques en espais que s'havien convertit en aparcament no autoritzats de vehicles. Així s'han aconseguit alliberar més de 150 places.\nQuan l'ordenança va entrar en vigor l'any 2018, es pretenia «sensibilitzar la població respecte del medi ambient i per situacions de seguretat per la massificació», afirma Roma.\nPer la seva banda, Josep Lara destaca que també «es volia posar ordre i evitar risc d'incendi».\nUna campanya de conscienciació i sensibilització per reduir l'impacte dels humans. Berguedà Setmanal


Notícies - Els afectats pel brot de gastroenteritis a l'escola Avenç pugen a 218, segons Salut\nEls afectats pel brot de gastroenteritis a l'escola Avenç pugen a 218, segons Salut\nel 9/mar/17 Sílvia González Societat PDF\nEl departament de Salut ha elevat aquest dijous a 218 els afectats pel brot de gastroenteritis a l'escola Avenç. Segons un comunicat, l'episodi ha afectat 204 alumnes i 14 adults, dels quals cap ha requerit hospitalització. Tot i així, la Generalitat apunta que dos alumnes han estat en observació a urgències durant unes hores. Salut ha confirmat la presència de norovirus en un dels primers escolars afectats. La direcció del centre ha afirmat que aquest dijous uns 180 alumnes, dels 1.118 que té l'Avenç, no han anat a classe, la majoria dels quals en els cursos de secundària. Salut continua investigant l'origen concret del brot.\nMesures de control i prevenció de malalts\n- Cal rentar-se les mans amb abundant aigua i sabó després de tocar malalts i superfícies brutes, d’utilitzar el lavabo, i abans de preparar o consumir aliments.\n- El rentat s’ha de fer durant almenys 15 segons, assecant-se amb tovallola de paper o assecador automàtic. No utilitzar ni compartir tovalloles de roba.\n- El personal sanitari i cuidadors amb contacte amb malalts, residència d’avis, llars d’infants, o manipuladors d’aliments s’han d’abstenir immediatament de treballar, fins estar almenys 48 hores lliures de símptomes.\n- Els alumnes malalts han d’abstenir-se d’anar a l’escola fins 48 hores des de l’últim episodi de diarrea (o vòmit, si és el cas). Tampoc no han de fer activitats extraescolars que impliquin risc de transmissió a altres, com ara natació.\n- Cal netejar immediatament superfícies brutes de diarrea o vòmits amb aigua i lleixiu. La roba bruta de vòmits o diarrea s’ha de recollir sense espolsar-la, guardar-la en una bossa i rentar-la a la rentadora amb aigua calenta i sabó.\n- Després de tocar superfícies o roba bruta, cal rentar-se també les mans amb aigua i sabó abundant.\nEls infants rebran dues dosis de Pfizer adaptades a partir del 15 de desembre


El confinament per coronavirus a Catalunya es podria allargar fins al juny\nCoronavirus | Salut creu que el confinament podria allargar-se fins al juny\nBarcelona. Dimecres, 25 de març de 2020. 11:56\nActualitzat Dilluns, 27 d'abril de 2020. 21:17\nSegurament, la pregunta que ens fem tots aquests dies de confinament pel coronavirus és quan s'acabarà tot. O, com a mínim, quan s'assolirà el pic de contagis de Covid-19. Ara per ara, totes aquestes preguntes són difícils de resoldre. Un informe elaborat pel Departament de Salut preveu, però, que el pic de contagis podria arribar entre el 24 i el 28 d'abril, és a dir, d'aquí a gairebé un mes.\nAquest fet podria provocar que el confinament s'allargui fins al juny. Encara que s'assoleixi la corba, els experts insisteixen que el confinament s'haurà de mantenir per aturar el contagi d'aquest virus tan transmissible i també per evitar que la corba torni a enfilar-se.\nEl document, fet per experts del departament i amb les dades actuals, vol posar de manifest que els resultats poden ser variables i que, per tant, no hi ha conclusions fermes. Cal esperar i veure quin efecte han tingut les mesures de confinament aplicades fins ara.\nDe fet, aquest dimecres, el president de la Generalitat, Quim Torra, s'ha referit a aquest informe del departament. En una compareixença per videoconferència davant dels portaveus dels grups parlamentaris al Parlament, ja ha advertit que "és un escenari, però és el meu deure traslladar a ciutadania el que pot ocórrer. Cal un confinament total només amb l'excepció dels serveis essencials", ha assegurat, insistint un cop més que les decisions en aquest sentit són urgents.


Olor de Gitanes | Roser Cabacés\n21D. Asseguts i en silenci\nL'Arbre dels Follets, un espai màgic\nJoan Serra. Educar per i en la dansa\nJoan-Carles Mèlich, la lectura com a pregària\n3 Oh, benvinguts (i benvingudes)\n5 Trobairitz, les dones que van escriure poemes d’amor sense esperar-ne resposta\n8 Una lectura fàcil dels clàssics\n9 Rap feminista, cases amazigues i factures de llum corprenedores\nOlor de Gitanes\nRoser Cabacés. Sant Esteve de Palautordera.\nDiumenge vinent, diumenge de Carnaval, a Sant Esteve de Palautordera ballarem Gitanes. El ball de Gitanes és un entremès, barreja de dansa i dramatització, que es balla als vallesos des de mitjan segle XIX. A Sant Esteve es va deixar de ballar als anys vint del segle passat fins que una colla encapçalada per en Joan Serra el va recuperar ara fa trenta-cinc anys.\nBall de gitanes | Foto de Jordi Castán\nLes Gitanes de Sant Esteve duen en la seva naturalesa l’ànima d’en Joan, això dóna a les nostres Gitanes diverses característiques: són intergeneracionals, donen sentit de pertinença, valoren la singularitat de cada ballaire, celebren des de l’alegria i la creativitat, fan de la dansa un llenguatge viu i arrelat a l’actualitat, són vigents com a eina expressiva col·lectiva i acullen la paròdia d’unes velles transgressores i juganeres. Hi ha una mena de segell artístic que es manifesta en un vestuari plàstic, la presència de les heures i la mimosa, els músics propers i integrats al col·lectiu…\nEnguany serà el primer any que en Joan, que va morir pel juliol, no serà físicament present entre nosaltres, però més que mai hi serà en esperit.\nEls artistes de la seva generació, universitaris del 68, solen ser persones amb un fort compromís social i cultural —i en el seu cas, també pedagògic. Li devem molt, al nostre mestre de dansa —d’ulls vivíssims i forta personalitat, de vitalitat i energia poderosa i amable—, i el trobem molt a faltar.\nDeia en Joan: «Ballem a la panxa de la mare, als braços del pare, caminant amb un amic, a la festa del poble… i ballant produïm la nostra vida, i sobretot movem les nostres emocions i les nostres sensacions. Ho fem a partir del nostre cor, del nostre cervell, del nostre estómac, de la nostra mirada i de la nostra terra. El nostre gest és propi, individual i col·lectiu, i amb un caràcter definit per l’entorn, el sento un signe d’identitat. La DANSA, i també la dansa tradicional, és evolució, és canvi, és contemporaneïtat, és d’avui. La dansa és saber mirar, és percepció, improvisació, producció, experimentació i sobretot intuïció. Deixar fluir les teves emocions i sensacions i trobar l’expressió, simple i directa, d’aquest cos orgànic, mental i energètic. La dansa és troba en el gest més simple, en l’encontre més inesperat, en l’actitud d’un moment, en la mirada més subtil… és… en la nostra vida quotidiana.»\nFigura pionera de la pedagogia de la dansa i coreògraf generós, ha deixat una empremta que esperem que no deixi de tenir seguidors. En pensar en ell i alhora en el seu llegat, m’agrada recordar aquella frase de Brossa: «L’art no és una força d’atac, sinó una força d’ocupació.»\nDeia el seu admirat Delfí Colomé: «Amb l’art s’ha de ser rupturista i s’ha de ser empipador, i s’ha d’estar tocant el voraviu a la societat, als creadors, a la política… a qui sigui. Hi ha un component anarquista que fa que l’art vagi avançant.»\nBallarem amb les entranyes, com a tu t’agradava, Joan, i et retrem homenatge, un homenatge sentit que només es pot mostrar ballant i vull pensar i confio que allà on ets, fa dies que t’arriba l’olor de Gitanes. La teva, d’olor, ja la duem per sempre en la manera de mirar, de fer-nos presents, de conviure. T’estimem.\nTeresa el 27 febrer 2014 a les 11:38 ha dit:\nGràcies Roser, per aquest escrit tant bonic i sentit.\nTambé per les images (gràcies Jordi, son molt maques) i pel entrenyable vídeo.\nEn Joan estarà sempre amb nosaltres.\nGitanes per carnaval el 27 febrer 2014 a les 20:51 ha dit:\nHi ha carnavals diferents. El diumenge de carnaval , gitanes.\nGisela el 27 febrer 2014 a les 21:51 ha dit:\nMoltes gràcies Roser per aquestes paraules! Les copiaré en algun lloc, i sentiré en cadascuna, l’essència d’en Joan i l’energia que has posat en escriure-ho.\nJordi el 27 febrer 2014 a les 23:03 ha dit:\nTransmetre emocions i sentiments amb paraules escrites no es gens facil …\nGràcies Roser per trobar la mida justa per expresar el que molts sentim sobre en Joan persona i en Joan mestre de les nostres tradicions…\nFrancesca el 28 febrer 2014 a les 0:35 ha dit:\nM’ha emocionat llegir aquestes ratlles. Són molt plenes. De veritat. Transmets moltes coses. Això no es pot perdre.\nAngels Vidal el 28 febrer 2014 a les 8:07 ha dit:\nQuants anys de vivències , Roser!!! Gràcies per les teves paraules escrites amb tant sentiment!!!\nÉs el que sentim molts de nosaltres, els que vàrem estimar en JOAN!!!\nNúria el 28 febrer 2014 a les 17:53 ha dit:\nEl que dius se m’ha endissat al cor, has trobat les paraules que guien l’amor des de dins, la connexió entre els estels que tts duem a dintre. M’has emocionat, Roser\nJordina el 28 febrer 2014 a les 18:22 ha dit:\nEl que he aprés gràcies al Joan Serra és per a tota la vida.\nAugust Garcia el 1 març 2014 a les 21:12 ha dit:\nRoser, gràcies per aquestes paraules. M’han fet reviure, un cop més, el Joan entre nosaltres. Les seves paraules i, sobretot, el seu gest. Balleu aquestes gitanes per ell!!\nTrulli el 2 març 2014 a les 22:29 ha dit:\nM’has emocionat, Roser.\nCom diria ell: “Brutal”!…\nBallarem, Joan, i tant que ballarem! Continuarem ballant amb tu sempre, perquè et portem a dins. Gràcies per tot, per la DANSA, per la vida que hem viscut, per cada gest, per cada mirada… Gràcies!\nMaria Antònia Pujol i Subirà el 7 març 2014 a les 18:30 ha dit:\nQuè bonic tornar a veure el Joan ballant! L’emoció s’omple de les paraules tant boniques que ha expressat la Roser. L’estimàvem i l’estimem. El seu regal inmaterial el portarem amb nosaltres fins que puguem tornar a ballar amb ell. Aquest abril al congrés internacional de dansa que es celebra a Màlaga també es parlarà d’ell. El sol que balla continua la seva dansa.\nGemma Heras el 9 març 2014 a les 22:20 ha dit:\nGràcies Roser per aquest bloc i aquesta mirada ..\nAhir en el tancament de ls VII Jornades de Psicomotricitat que hem organitzat el grup de recerca de la UAB vam retre homentage a en Joan Serra, mestre ,de mols de nosaltres ja sigui als cursos de magisteri , al postgrau de psicomotricitat.. La ballada del seu grup “factoria Mascaró” , les imatges i les paraules d’en Jaume Cela des de l’escoleta, l’Spei Macià com acompanya de la facultat, en Pep músic i company d’en Joan ,i la Dora des de l’escola teresa Altet de Rubí van emocionar a tothom.\nM’apunto a venir el 17 de maig…\nRoser el 12 març 2014 a les 18:11 ha dit:\nGràcies a tots per compartir. És ben clar que tots ens sentim en deute amb en Joan i alhora ens sentim plens de tot el que ens va ensenyar i va compartir amb nosaltres, i que mantenim la il·lusió en el camí d’art i de vida que ens va mostrar. Seguirem ballant! I mantindrem viu i traspassarem el seu llegat a les generacions que pugen. Una abraçada en la dansa, sempre junts.


Sis instituts valencians homenatgen els republicans morts als camps nazis - À Punt\nSis instituts valencians homenatgen els republicans morts als camps nazis\nEn paral·lel, hi ha viatjat una representació institucional, encapçalada per Ximo Puig, el primer president de la Generalitat que visita Mauthausen.\n05 de maig 2018 - 20:56\nEl 5 de maig es commemora el 73 aniversari de l'alliberament del camp d'extermini nazi de Mauthausen, on van morir almenys 424 valencians. 35 estudiants valencians de sis instituts públics de Pego, Bellreguard, Morella, Xàtiva, Torís i Bunyol hi han viatjat convidats per l'associació Amical Mauthausen. També s'hi ha desplaçat una representació institucional, encapçalada pel president de la Generalitat, Ximo Puig, la consellera de Justícia, Gabriela Bravo, i diversos alcaldes.\nL'acte commemoratiu, marcat per l'emoció, ha tingut lloc al Memorial Krematorium KZ Gusen, on ha intervingut la representació valenciana, que ha volgut honrar la memòria dels deportats republicans que van patir les tortures, els maltractaments i, finalment, la mort. Alguns dels alumnes dels instituts han fet una interpretació de la peça musical Sarabanda in memoriam , i han llegit diversos poemes de Miguel Hernández.\nLa consellera de Justícia, Gabriela Bravo, ha confirmat que l'Institut de la Memòria Democràtica crearà el cens de les víctimes valencianes als camps nazis d'extermini. Tindrem així un document públic exhaustiu que analitzarà com van viure l'horror del nacionalsocialisme alemany més de 9.000 deportats espanyols als camps de concentració, dels quals el 8% s'estima que eren valencians. Només a Mauthausen s'han pogut identificar fins ara 630 republicans valencians deportats, i no es descarta que les noves investigacions facen créixer aquesta xifra. L'únic supervivent valencià d'aquell extermini és l'alcoià Paco Aura, qui enguany farà 100 anys.